Penerbangan 610 Lion Air

**Penerbangan 610 Lion Air**  (Kod IATA: **JT610**, kod ICAO: **LNI610**) ialah sebuah perjalanan penerbangan domestik yang dikendalikan syarikat penerbangan Indonesia, Lion Air dari Lapangan Terbang Antarabangsa Soekarno-Hatta di Jakarta ke Lapangan Terbang Depati Amir di Pangkal Pinang. Pada 29 Oktober 2018, sebuah pesawat yang mengendalikan perjalanan ini telah terputus hubungan dan terhempas kira-kira 13 minit selepas berlepas. Bangkai pesawat Boeing 737 MAX 8 telah ditemui di Laut Jawa, seberang pulau Jawa. Pihak rasmi membuat kesimpulan bahawa kesemua 189 penumpang dan anak kapal terkorban.

## Pesawat
Pesawat yang terlibat ialah Boeing 737 MAX 8 dengan pendaftaran PK-LQP, nombor siri pengeluar 43000, yang menggunakan dua enjin CFM International LEAP. Ia telah diserahkan kepada Lion Air pada 13 Ogos 2018 dan diterbangkan ke Indonesia dua bulan sebelum kemalangan itu. Pada masa kemalangan itu, pesawat tersebut telah terbang kira-kira 800 jam dalam perkhidmatan. Inilah kemalangan pertama yang melibatkan 737 MAX sejak kemasukan jenis pesawat ini ke dalam perkhidmatan pada 2017. Ia juga merupakan nahas udara paling dahsyat yang melibatkan 737 (semua siri), melepasi penerbangan 812 Express Air India.

## Penumpang dan anak kapal
Menurut pihak rasmi Indonesia, terdapat 189 penumpang di dalam pesawat: 181 penumpang (178 orang dewasa, seorang kanak-kanak dan dua bayi), serta enam anak kapal kabin dan dua juruterbang.

### Anak kapal
Lion Air mengenal pasti juruterbang penerbangan itu sebagai Bhavye Suneja, seorang warga India yang telah menerbangkan penerbangan selama tujuh tahun dan mempunyai masa penerbangan kira 6,000 jam, bersama juruterbang Indonesia yang mempunyai masa penerbangan kira-kira 5,000 jam.

### Penumpang
20 kakitangan Kementerian Kewangan, 10 kakitangan Badan Pemeriksa Kewangan, 2 juruaudit dari Badan Pemeriksa Kewangan dan Pembangunan, 7 anggota Majlis Perwakilan Rakyat Daerah Bangka Belitung, 3 peguam awam 3 tiga hakim Mahkamah Tinggi Indonesia dan Mahkamah Nasional ialah antara penumpang. Terdapat 2 orang asing yang disahkan antara mereka yang berada di atas kapal terbang: juruterbang dari India dan seorang warganegara Itali, bekas pelumba profesional Andrea Manfredi.

## Butiran penerbangan
Penerbangan itu berlepas dari Jakarta pada 29 Oktober 2018, pada waktu pagi 6:20 waktu tempatan (28 Oktober 2018, 23:20 UTC) dan dijadualkan tiba di Lapangan Terbang Depati Amir di Pangkal Pinang, Indonesia pada pukul 7:20 pagi. Ia berlepas ke arah barat sebelum mengelilingi ke arah timur laut, yang diterbangkan sehingga terhempas di luar pantai sekitar 6:33 pagi, timur laut Jakarta di perairan, yang dianggarkan sehingga 35 meter (115 kaki) dalam. Pesawat mencapai ketinggian maksimum kira-kira 5,000 kaki (1,500 m) sebelum menurun dan menaik beberapa kali sehingga transmisi terakhirnya, menunjukkan pada ketinggian kira-kira 3,650 kaki (1,110 m) dengan kelajuan 345 knot (397 mph). Menurut seorang pegawai di pejabat mencari dan menyelamat di Pangkal Pinang, anak kapal penerbangan telah meminta izin untuk kembali ke lapangan terbang Jakarta pada satu ketika semasa penerbangan. Tapak kemalangan itu terletak sejauh 34 batu nautika (63 km) di luar pantai Kabupaten Karawang di pulau Jawa.

File:Lion Air Flight 610.svg|Ketinggian dan kelajuan Penerbangan 610 Lion Air Flight yang dihantar oleh transponder ADS-B
File:Route of Lion Air Flight 610.svg| Laluan peta Penerbangan 610 Lion Air


## Lihat juga
* Penerbangan 8501 Indonesia AirAsia

## Rujukan

## Pautan luar

* Kenyataan media - Lion Air
* Kenyataan Boeing mengenai Penerbangan JT 610 Lion Air - Boeing